open-index/open-wikipedia-markdown huggingface dataset:
Surrey Heath

**Surrey Heath** je distikt sa statusom borougha od 88,067 stanovnika na jugoistoku Engleske u Grofoviji Surrey.

## Geografija

Borough Surrey Heath prostire se po sjeverozapadu Grofovije Surrey, po vrištinama (engleski: **heath**) po kojima je dobio ime.

Pijeskovito i šljunčano tlo je suviše kiselo i neplodno za bilo što osim grmlja, trave i niskog crnogoričnog drveća.
Najveći dio zemljišta je još uvijek javan, a od 19. vijeka koristi ga vojska za manevre i gađanja, a manji dio se koristi za rekreaciju.

Najveći dio borougha je ruralni kraj, jedina dva veća urbana naselja su; Camberley (koji je i administrativni centar) i Frimley.

## Historija

Borough je formiran nakon administrativne reforme zemlje 1. aprila 1974. ujedinjenjem dotadašnjih urbanih distrikta; Frimley i Camberley sa ruralnim Distriktom Bagshot.

## Pobratimski gradovi

* Sucy-en-Brie, Francuska
* Bietigheim-Bissingen, Njemačka

## Reference

## Vanjske veze

* Surrey Heath Borough Council
Stepfordske supruge

**Stepfordska supruga** () je izraz koji se, prije svega u modernom anglofonom svijetu, koristi za žene koje su u potpunosti pokorne svojim muževima i/li partnerima, te posvećene domaćinstvu, a posebno u slučajevima ukoliko je riječ o relativno mladim ili financijski situiranim ženama koje su ranije imale feminističke stavove ili bile posvećene vlastitoj profesionalnoj karijeri.

Izraz potiče od naslova science fiction-horor romana *[[The Stepford Wives (roman)|The Stepford Wives]]* () američkog pisca Ire Levina iz 1972. godine koji je takav fenomen koristio kao osnovni motiv zapleta. Roman je ekraniziran dva puta:

*''The Stepford Wives'' (film, 1975), rež. Bryan Forbes, ul. Katharine Ross
**njegovi nastavci u obliku televizijskih filmova:
****[[Revenge of the Stepford Wives]]* (1980)
****[[The Stepford Children]]* (1987)
****[[The Stepford Husbands]]* (1996)
*''The Stepford Wives'' (film, 2004), rež. Frank Oz, ul. Nicole Kidman

## Povezano
*Mandžurijski kandidat''
Nathi Muthal Nathi Vare

***Nathi Muthal Nathi Vare*** je indijski igrani film snimljen 1983. na malayalam jeziku u režiji Vijayananda. Po žanru je mješavina drame i kriminalističkog filma i predstavlja remake popularnog bollywoodskog filma *[[Deewaar]]* iz 1975. godine. Radnja prikazuje kako se dva brata nađu na suprotnim stranama zakona - jedan kao gangsterski bos, a drugi kao policijski inspektor koji ga nastoji smjestiti iza rešetaka.

## Reference

## Vanjske veze
*
Deewangee

***Deewangee*** (; ) je indijski triler film snimljen 2002. godine na hindiju u režiji Aneesa Bazmeeja. Predstavlja remake hollywoodskog filma *[[Primal Fear]]*. Protagonist, koga tumači Akshaye Khanna, je mladi i uspješni advokat, specijaliziran za krivično pravo i poznat po tome što nikad nije izgubio slučaj. Radnja prikazuje kako ga angažira prijatelj (čiji lik tumači Ajay Devgan) optužen za ubistvo muzičkog magnata, a za koga se ispostavi da pati od sindroma podvojene ličnosti. Devgan, kome je to bila prva uloga negativca u karijeri, je za svoj nastup dobio nagradu Filmfare.

## Uloge
* Ajay Devgn ... Taran/Ranjit Bharadwaj
* Akshaye Khanna ... Raj Goyal
* Urmila Matondkar ... Sargam
* Farida Jalal ... Mrs. Goyal (Raj's mother)
* Tiku Talsania ... Ratan (Raj's uncle)
* Suhasini Mulay ... a Judge
* Seema Biswas ... a Psychiatrist
* Rana Jung Bahadur
* Vijayendra Ghatge ... Ashwin Mehta
* Mohan Kapoor
* Nirmal Pandey ... Abhijeet Mehta
* Anil Nagrath
* Tanaz Currim ... Yana
* Nishigandha Wad
* Suresh Oberoi ... Mr. Bhullar
* Madan Joshi
* Neelam Kothari
* Sonu
* Deepak Bhatia
* Mazhar Khan

## Izvori

## Vanjske veze
*
Main Azaad Hoon

***Main Azaad Hoon*** je indijski igrani film snimljen na hindijju 1989. godine u režiji Tinnua Ananda. Po žanru je drama i predstavlja remake crno-bijelog klasičnog hollywoodskog filma *[[Meet John Doe]]* iz 1941. godine. Radnja započinje kada novinarka (čiji lik tumači Shabana Azmi) suočena sa otkazom u listu koji preuzima novi vlasnik (čiji lik tumači Manohar Singh) napiše kolumnu u kojoj fiktivni običan čovjek po imenu "Azaad" žestoko napada vlast radi korupcije i drugih nepravdi i obećava da će u znak protesta izvršiti samoubistvo. Protagonist, čiji lik tumači Amitabh Bachchan, je nezaposleni vodviljski zabavljač koji preuzme "Azaadov" identitet kada se ispostavi da je kolumna potakla stvaranje klubova obožavetlja širom zemlje, a što vlasnik novina nastoji iskoristiti za svoje političke ambicije.

## Uloge
* Amitabh Bachchan ... Azaad
* Shabana Azmi ... Subhashni Saigal
* Anupam Kher ... Dalchand Jain
* Manohar Singh ... Gokuldas
* Ajit Vachani ... Editor Sharma
* K.K. Raina ... Newspaper editor
* Ram Gopal Bajaj ... Rambhau Kaka (Village Sarpanch)
* Raja Bundela ... Anwar
* Avtar Gill ... IG Nagu
* Annu Kapoor ... Munna
* Anjan Srivastav ... Rastogi - CM's PA
* Abha Parmar ... Worker

## Izvori

## Vanjske veze
*
Runnymede (distrikt)

**Runnymede** je distikt sa statusom borougha od 85,594 stanovnika na jugoistoku Engleske.

## Geografija

Borough Runnymede prostire se po sjeverozapadu Grofovije Surrey, zapadno od Londona duž rijeke Temze.

Najveća urbana naselja su; Egham, Egham Hythe, Chertsey, Thorpe, Virginia Water, Englefield Green i Addlestone, koji je i administrativni centar distikta.

Borough Runnymede je u velikoj mjeri ruralni kraj, na čijem se teritoriju dobrim dijelom prostire Veliki Windsorski park. Tu se 1,6 km sjeverozapadno 
od Eghama, pored Temze nalazi livada Runnymede. Mjesto na kom je navodno kralj John bez zemlje odobrio Magnu Cartu 15. juna 1215.

Danas je Runnymede u vlasništvu Nacionalne zaklade za očuvanje baštine, i muzej na otvorenom. Na brdu Cooper koje se uzdiže iznad Temze, podignuti su spomenici Magni Carti i pilotima Britanskog Commonwealtha koji su poginuli za 
Drugog svjetskog rata.

U podnožju brda uz samu rijeke, nalazi se spomenik američkom predsjedniku Johnu Fitzgeraldu Kennedyju podignut 1965.

## Historija

Distikt je formiran nakon administrativne reforme zemlje 1. aprila 1974. ujedinjenjem dotadašnjih urbanih distrikta; Chertsey i Egham.

## Pobratimski gradovi

* Bergisch Gladbach, Njemačka
* Herndon, Virginia, Sjedinjene Američke Države
* Joinville-le-Pont, Francuska

## Reference

## Vanjske veze

* Runnymede Borough Council
Addlestone

**Addlestone** je grad od 17,256 stanovnika na jugoistoku Engleske.

## Geografija

Addlestone leži na pola puta između Weybridga i drevnog opatijskog grada Chertseya u Grofoviji Surrey, udaljen tridesetak km jugozapadno od centra Londona. Addlestone je danas ugodan gradić administrativni centar (sjedište vijeća) Distrikta Runnymede.

## Historija

Ime mu je vjerojatno izvedeno iz saksonskog - *Attel's Denu*, što je značilo dolina nekog Attela. Prvi put je dokumentiran 1241. pod imenom *Attelsdene*, a tek 1610. kao *Adleston*.

Sve do dolaska željeznice - 1848. je bio selo od par kuća, zbijenih oko gostionice George, u kući iz koja je vjerojatno podignuta u 16. vijeku, a koja kao gostionica egzistira negdje od 1775.

Nakon dolaska željeznice Addlestone je naglo povećao broj stanovnika, i postao grad. Crkvu je podigao 1838., a od 1857. je samostalna parohija. Tad je otvoreno i dosta novih industrijskih pogona, među njima i tvornica aviona Louisa Blériota, čovjeka koji je prvi preletio La Mancha.

Za addlestonski hrast Crouch se tradicionalno govori da se jedno od najstarijih stabala u Britaniji.

## Reference

## Vanjske veze

* Addlestone Historical Society
CSI: NY (sezona 8)

Osma sezona serije ** je premijerno emitovana na kanalu CBS od 23. septembra 2011. do 11. maja 2012. godine.

## Radnja sezone
Mek se oporavlja od pokušaja ubistva u prodavnici u kojoj je sprečio pljačku, a tim traži osobu koja ga je upucala u leđa. Takođe, tim nastavlja da istražuje zločine koji se dešavaju po gradu i okolini, a Mekov život će se iz korena promeniti kada upozna izvesnu osobu.

## Uloge
 

### Glavna postava
* Gary Sinise ... Mek Tejlor, detektiv I klase i direktor kriminalističke laboratorije u Njujorku
* Sela Ward ... Džo Denvil, detektiv I klase i pomoćnik direktora kriminalističke laboratorije u Njujorku
* Carmine Giovinazzo ... Deni Meser, detektiv III klase
* Anna Belknap ... Lindzi Monro, detektiv III klase 
* Robert Joy ... Dr. Sid Hamerbak, glavni mrtvozornik
* AJ Buckley ... Adam Ros, laboratorijski tehničar
* Hill Harper ... Šeldon Houks, mrtvozornik
* Eddie Cahil ... Don Flek, detektiv odeljenja za ubistva

### Povremena postava
* Megan Dodds ... Kristin Vitni
* Jamie Ray Newman ... Kler Konrad Tejlor
* Jeananne Goossen ... Loren Kuper

## Epizode



## Izvori i napomene
The Stepford Wives (roman)

***The Stepford Wives*** () je science fiction horor roman američkog književnika Ire Levina, originalno objavljen 1972. godine, poznat kao jedno od najpopularnijih i najuticajnijih djela svog vremena.

Protagonistica je Joanna Eberhart, uspješna fotografkinja koja se iz New Yorka zajedno sa mužem i dvoje djece doseljava u mirni i naizgled idilični gradić Stepford u Connecticutu, i tamo postaje uznemirena spoznajom da su sve žene u njemu potpuno pokorne svojim muževima ili opsjednute održavanjem savršenih domaćinstava, uključujući njene poznanice koje su dotle bile feministkinje i inzistirale na profesionalnim karijerama. Radnja prikazuje njene napore da otkrije pozadinu tog fenomena, pri čemu se ispostavlja da se svi muškarci u gradu okupljaju u klubu, među čijim su članovima umjetnici i inženjeri sposobni izrađivati ginoide.

Levinov roman se osnovnim zapletom, protagonsitkinjom i mračnom završnicom velikim dijelom oslanjao na njegov raniji hit *[[Rosemaryna beba (roman)|Rosemaryna beba]]*, ali je također sadržavao i snažnu komponentu satire. Osnovni koncept filma je bio inspiriran tada aktualnim trendovima u američkom društvu, kada je donedavno buntovna generacija *[[baby boomer]]a* nakon odrastanja i stvaranja vlastitih karijera i porodica počela konformistički preuzimati ne samo materijalne vrijednosti, nego i životni stil i dotada omražene konzervativne vrijednosti njihovih roditelja. To je posebno bilo izraženo kod žena koje su prilikom školovanja inzistirale na feminističkim idealima, da bi ih po njegovom završetku žrtvovali porodicama. Roman je zbog toga postigao uspjeh, a izraz "stepfordska supruga" () ušao u engleski jezik kako bi se opisivale žene koje konformistički žrtvuju vlastitu individualnost konzervativnim vrijednostima porodice i šire okoline.

Roman je poznat i po dvije istoimene ekranizacije - hit-filmu *[[The Stepford Wives (film, 1975)|The Stepford Wives]]* iz 1975. godine u kome je glavni lik tumačila Katharine Ross, i koji je dobio još nekoliko nastavaka u obliku TV-filmova, te filmu *[[The Stepford Wives (film, 2004)|The Stepford Wives]]* iz 2004. godine sa Nicole Kidman u glavnoj ulozi, a koji je žanrovski bio bliži komediji i koji je predstavljao neuspjeh.
Runnymede

**Runnymede** je ime za livade duž rijeke Temze u Grofoviji Surrey, udaljene tridesetak km jugozapadno od centra Londona.

To je mjesto gdje je po čuvenju kralj John bez zemlje odobrio Magnu Cartu 15. juna 1215.

## Historija

Livade leže 1,6 km sjeverozapadno od Eghama u Distriktu Runnymede, koji je i nazvan po njima. Danas je Runnymede u vlasništvu Nacionalne zaklade za očuvanje baštine, i muzej na otvorenom.

Na brdu Cooper koje se uzdiže iznad Temze, podignuti su spomenici Magni Carti i pilotima Britanskog Commonwealtha koji su poginuli u 
Drugom svjetskom ratu.

U podnožju brda uz samu rijeke, nalazi se spomenik američkom predsjedniku Johnu Fitzgeraldu Kennedyju podignut 1965.

## Reference

## Vanjske veze

* ''Runnymede''
Egham

**Egham** je grad od 27,926 stanovnika na jugoistoku Engleske u Grofoviji Surrey.

Administrativno podpada pod Distrikt Runnymede.

## Geografija

Egham leži na južnoj obali rijeke Temze, udaljen tridesetak km jugozapadno od centra Londona.

## Historija

Egham je prvi put dokumentiran u Domesday Booku 1085. kao imanje koje malo vrijedi.

Na livadi Runnymede pored Temze, udaljenoj 1,6 km sjeverozapadno od centra grada - je 15. juna 1215. kralj John bez zemlje odobrio Magnu Cartu.

Između 1800. - 1856. razvio se kao usputna stanica za kočije, gdje se mjenjalo konje i krijepilo po lokalnim gostionicama. Taj posao je zamro kad je do grada stigla željeznica 1856.

Danas je poznat kao mjesto u kom se nalazi *Royal Holloway* kampus Univerziteta u Londonu.

## Reference

## Vanjske veze

* Egham historic town near Runnymede
Pilot

**Pilot** (francuski *pilote*, od talijanskog *pilota* / *pedota*, od bizantskog grčkog πηδώτης = koji upravlja, od grčkog πηδόν = veslo) ili *avijatičar* je prvenstveno termin iz avijacije za stručnu, odgovarajuće školovanu, osposobljenu i ovlaštenu osobu koja upravlja nekom letjelicom (avionom), helikopterom, balonom, cepelinom).

Pilot je najodgovorniji je član posade neke letjelice. Piloti se mogu baviti sa tim poslom profesionalno ili amaterski, na civilnim ili vojnim avionima.

U pomorstvu od kud to ime dolazi, je to naziv za *peljara*, takođe kvalificiranog pomorca koji zna upravljati brodovima po naročito zahtjevnim vodama (luke, tjesnaci).

*Pilot* (ili *šip*) u građevinarstvu je konstrukcijski element nalik ukopanomu stupu, kojim se omogućuje temeljenje građevine na slabo nosivu tlu. Piloti se koriste od najstarijih vremena za prijenos opterećenja kroz meke i rahle slojeve tla do čvršćih slojeva ili do stijena. Isprva su bili drveni, a danas se izrađuju od trajnijeg i čvršćeg armiranog i prednapregnutog betona ili čelika. Prema načinu izrade, razlikuju se piloti koji se već gotovi zabijaju u tlo i piloti koji se betoniraju u prethodno iskopanoj rupi u tlu.

## Reference

## Vanjske veze

* ''Pilot''
Pilot (razvrstavanje)

**Pilot**, osoba koja upravlja, može značiti:

* Pilot - osoba koja upravlja zrakoplovom ili drugom letjelicom;
* Pomorski peljar ili pomorski pilot - osoba koja upravlja uplovljavanjem broda u luku ili u opasnim vodama;

**Pilot**, kao pridjev, u značenju pokusni, probni, prvi:
* Pilot (epizoda) - probna epizoda televizijske serije;
* Pilot eksperiment - proba prije glavnog eksperimenta;

**Druga značenja**:
* Pilot (grad) - grad u Albaniji;
* Pilotska biskupija ili Biskupija Pilot - jedna od šest biskupija u Albaniji;
* Pilot (riba) - riba *Naucrates ductor*;
* HMS Pilot - ime četiri broda Britanske Kraljevske mornarice;
* Pilot (ledolomac) - ruski ledolomac, izgrađen 1864.;
* Pilot (film) - američki film iz 1980.
Ahmed al-Raisuli

**Mulai Ahmed er Raisuni** (arapski: "مولاي أحمد الريسوني", u Zapadnom svijetu poznat poznat i kao **Raisuli**, također **Raissoulli**, **Rais Uli** i **Raysuni**) (Zinat, Tétouan, 1871,  –  Tamasint, Al Hoceima, april 1925,) bio je berberski vođa, poznat po tome što je početkom 20. vijeka vodio plemenski savez Jebala u Maroku. Raisuni, koji je sebe prozvao šerif i tvrdio da potiče od proroka Muhameda, povremeno je vodio borbu protiv marokanskih, kao i francuskih i španskih vlasti; njegove aktivnosti su također uključivale i neuspjele pokušaje piratstva, ali i otmice, od kojih je najpoznatiji Perdicarisov incident 1904. godine. Za vrijeme Prvog svjetskog rata se povezao sa Nijemcima i vodio neuspjelu gerilsku kampanju protiv Francuza, dok je za vrijeme Rifskog rata stupio u savez sa Špancima. Godine 1925. ga je zarobio suparnički berberski vođa Abd el Krim, te je u zarobljeništvu umro od edema.

Raisuni, iako je povremeno obavljao javne dužnosti, je od strane marokanskih vlasti smatran odmetnikom i razbojnikom, te su zabilježeni incidenti u kojima se izuzetno okrutno odnosio prema ljudima pod svojom vlašćom. Sa druge strane ga njegovi sunarodnjaci veličaju kao narodnog junaka i ekvivalent Robina Hooda, a njegov izuzetno ljubazan odnos prema taocima iz zapadnih država je stvorio romantičnu percepciju pustolova i borca za slobodu.

Njegov lik je 1975. godine u američkom filmu *[[Vjetar i lav]]* tumačio Sean Connery.

## Reference

## Vanjske veze
* The Capital Century: 1904: 'Perdicaris alive or Raisuli dead!'
* Brief Time Magazine Article from 1925 
* Testimonial of Walter Harris, kidnapped by Raisuli in 1903, on Virtual Tangier 
* The Real Raisuli: Article from the London ''Daily Mail'', 1907
Jhuk Gaya Aasman

***Jhuk Gaya Aasman***() je indijski film snimljen na hindiju 1968. godine u režiji Lekha Tandona. Po žanru je mješavina romantične komedije i fantastike, i predstavlja remake crno-bijelog klasičnog hollywoodskog filma *[[Here Comes Mr. Jordan]]*. Protagonist, čiji lik tumači Rajendra Kumar) je mladić po imenu Sanjay koji pogine u prometnoj nesreći, da bi potom anđeo (čiji lik tumači David) rekao da je njegova smrt nastala pogreškom, ali da ga ne mogu oživjeti, jer je već sahranjen. Radnja prikazuje kako jedino tijelo na raspolaganju fizičkim izgledom identični, ali karakterom različit mladić po imenu Tarun, a što će Sanjayu stvoriti probleme kada se pokuša ponovno sresti sa voljenom zaručnicom Priyom (koju tumači Saira Banu).

## Izvori


## Vanjske veze
*
Maan Gaye Mughal-e-Azam

*** Maan Gaye Mughal-E-Azam***  () je indijska akcijska filmska komedija snimljena 2008. godine u režiji Sanjaya Chhela. Predstavlja remake crno-bijele klasične hollywoodske komedije *[[To Be or Not to Be (film, 1942)|Biti ili ne biti]]* iz 1942. godine. Radnja je premještena u Indiju 1993. godine, u doba velikih međuvjerskih napetosti i nereda izazvanih uništenjem džamije Babri Masjid. Protagonisti su članovi glumačke trupe u Goi koji slučajno otkriju planove lokalnog gangsterskog bosa da, u dosluhu sa pakistanskom tajnom službom ISI i korumpiranom policijom, postavi niz bombi kako bi destabilizao indijsku vladu, a što oni, koristeći svoje vještine odlučuju spriječiti. Film nije imao dobre kritike.

## Uloge
*Mallika Sherawat ... Shabnam
*Rahul Bose ... Arjun
*Paresh Rawal ... Uday Shankar Mazumdar
*Kay Kay Menon ... Haldi Hassan
*Manoj Joshi (glumac) ... Police Inspector Patil 
*Zakir Hussain (glumac) ... Show Director Dubey 
*Pawan Malhotra ... Qayyum Cable (Maut ka Lable)

## Izvori

## Vanjske veze
*
Satte Pe Satta

**Satte Pe Satta** (, ) je indijska akcijska filmska komedija snimljena 1982. godine u režiji Raja N. Sippyja. Predstavlja remake popularnog hollywoodskog mjuzikla *[[Seven Brides for Seven Brothers|Sedam nevjesta za sedmoro braće]]* iz 1954. godine. Protagonist, koga tumači Amitabh Bachchan, je Ravi, najstariji od sedmoro braće koji živi na izoliranoj farmi te se oženi sa bolničarkom (čiji lik tumači Hema Malini) koja mu se pridruži i postane užasnuta primitivizmom i neotesanošću Ravijeve braće. Radnja prikazuje kako Ravi nastoji svoju braću oženiti za šest žena iz susjedstva, ali i kako to koriste zlikovci koji mu žele preoteti zemljište.

## Cast

## Reference

## Vanjske veze
* Rediff
*
Shampoo (film)

***Shampoo*** (), u Jugoslaviji prikazan pod naslovom ***Hollywoodski frizer***, je američki igrani film snimljen u režiji Hala Ashbyja i premijerno prikazan 1975. godine, poznat kao jedno od značajnijih ostvarenja pred kraj Novog Hollywooda.

Po žanru predstavlja mješavinu drame i romantične komedije. Radnja se događa u Los Angelesu 5. novembra 1968. godine, na dan predsjedničkih izbora. Protagonist, koga tumači Warren Beatty, je privlačni frizer čiju klijentelu čine bogate, slavne i glamurozne žene, a što on koristi kao priliku za brojna uspješna zavođenja i izuzetno dinamičan seksualni život; usprkos toga, osjeća ispraznost, umor i nezadovoljno, posebno kada shvati da je bivša djevojka (čiji lik tumači Julie Christie) koju istinski voli završila kao ljubavnica bogataša (čiji lik tumači Jack Warden), supruga starije klijentice (čiji lik tumači Lee Grant) koju dodatno "opslužuje".

Scenarij Roberta Townea se često tumačio kao izraz općeg beznađa koje je sredinom 1970-ih, uslijed ekonomske krize i Watergatea, zahvatilo američko društvo, a posebno idealiste iz *[[babyboomer]]ske* generacije; radnja se zato namjerno događa 1968. godine, neposredno pred pobjedu omraženog predsjednika Richarda Nixona pod čijom će vladavinom ti ideali o boljem i sretnijem svijetu biti ugušeni, izopačeni i kompromitirani. Jedan od aspekata filma se odnosio i na razočarenje seksualnom revolucijom koji, usprkos toga što može uživati u sada legitimnim oblicima hedonizma i promiskuiteta, ne uspijeva pronaći životnu sreću. Film je posebno hvaljen zbog nenametljive, ali efektne režije Hala Ashbyja, a Beatty, koji je već tada uživao status jedne od najvećih zvijezda Novog Hollywooda, je ostvario jednu od najupečatljivijih uloga karijere. Lee Grant je, pak, za svoju ulogu osvojila Oscar za najbolju sporednu glumicu.

*Shampoo* je kasnije postao predmetom brojnih špekulacija vezanih uz protagonista, odnosno stvarne hollywoodske ličnosti koje su Towneu poslužile kao model. Pri tome su se najčešće spominjali Jay Sebring, frizer ubijen u masakru sa Sharon Tate, odnosno Jon Peters, frizer koji je kasnije počeo uspješnu karijeru producenta.

## Uloge
* Warren Beatty ... George Roundy
* Julie Christie ... Jackie Shawn
* Goldie Hawn ... Jill
* Lee Grant ... Felicia Karpf
* Jack Warden ... Lester Karpf
* Tony Bill ... Johnny Pope
* Jay Robinson ... Norman
* George Furth ... Mr. Pettis
* Randy Scheer ... Dennis
* Susanna Moore ... Gloria
* Carrie Fisher ... Lorna Karpf
* Luana Anders ... Devra
* Mike Olton ... Ricci
* Richard E. Kalk ... Detektiv Younger
* Brad Dexter ... Senator East
* William Castle ... Sid Roth

## Reference

## Vanjske veze
* 
* 
*
Naughty @ 40

***Naughty @ 40*** () je indijska filmska komedija snimljena 2011. godine u režiji Jagmohana Mundhre. Predstavlja remake hollywoodskog fiolma *[[The 40-Year Old Virgin]]*. Protagonist, koga tumači Govinda, je 40-godišnji Indijac koji živi sa roditeljima u Londonu. Radnja prikazuje kako oni njegovo mjesečarenje i druge incidente tumače time da nikada nije imao seksualne odnose, te su odlučni da mu nađu partnericu, pri čemu će  konačni izbor pasti na mladu djevojku (čiji lik tumaći Yuvika Chaudhary).

## Uloge
* Govinda as Harvinder Srivastav (Sretan brat)
* Yuvika Chaudhary as Gauri
* Anupam Kher as Laxminarayan 'Allan' Srivastav (LM Kapoor)
* Shakti Kapoor as Sharafat Ali
* Smita Jaykar as Maya L. Srivastav
* Harish Kumar as Sandeep / Sandy (Sanjeevev rođak)
* Sanjai Mishra as Sanjeev ujak
* Sayali Bhagat as Žena koja odbija Sanjeeva
* Rakesh Bedi as Dayashankar (Gaurin otac)
* Gurpreet Ghuggi as Laxminarayanev poslodavac

## Izvori

## Vanjske veze
*
Chhoti Si Baat

***Chhoti Si Baat*** (; ) je indijska filmska komedija snimljena 1975. u režiji Basua Chatterjeea. Predstavlja remake crno-bijelog britanskog filma *[[A School for Scoundrels (film, 1960)|A School for Scoundrels]]* iz 1960. godine. Protagonist, koga tumači Amol Palekar, je skromni bombajski računovođa koji se zaljubi u djevojku (čiji lik tumači Vidya Sindha), ali joj zbog stidljivosti ne može prići, a što nastoji koristi njegov suparnik (čiji lik tumači Asrani). Radnja prikazuje kako njegove probleme nastoji riješiti psihološki stručnjak (čiji lik tumači Ashok Kumar) kroz tečaj sa ciljem stvaranja samopouzdanja.

Film je sniman na autentičnim lokacijama u Bombaju, a što je, između ostalog, iskorišteno za kvazidokumentarne scene koje prikazuju snimanje bollywoodskog filma, i u kojima superzvijezda Amitabh Bachchan u cameo ulozi tumači samog sebe. *Chhoti Si Baat* je doživio veliki uspjeh, te je kasnije osvojio nagradu Filmfare za najbolji scenario. Amol Palekar se kasnije specijalizirao za likove stidljivih i neuglednih protagonsita u bollywoodskim filmovima.

### Uloge
* Amol Palekar ... Arun Pradeep
* Vidya Sinha ... Prabha Narayan
* Ashok Kumar ... Pukovnik Julius Nagendranath Wilfred Singh
* Asrani ... Nagesh Shastri
* Nandita Thakur ... Deepa
* Rajendra Nath ... Maunibaba
* C. S. Dubey ... Gurnaam, vlasnik garaže
* Komila Virk ... Pomoćnik puk. Singhga
* Farooque ... Shorty
* Manmohan ... negativac u pjsemi " Janeman Janeman"
* Sujit Kumar ... negativac u pjesmi "Janeman Janeman"
* Dharmendra  ... gost u pjesmi " janeman janeman"
* Hema Malini ... gost u pjesmi " janeman janeman"
* Amitabh Bachchan ... gostujući nastup
* Zarina Wahab
* Rajan Haksar
* Devendra Khandelwal
* Monty

## Reference

## Vanjske veze
*
* Chhoti si baat detailed star cast and crew 
* Music India 
* Chhoti Si Baat Movie
Ion Perdicaris

**Ion Perdicaris** (; fonetski: **Ion Perdikaris**; 1840 - 1925) bio je američko-grčki pustolov, poslovni čovjek i plejboj, najpoznatiji po sudjelovanju u dramatičnim događajima 1904. godine, koji su po njemu dobili ime **Perdicarisov incident**.

Njegov otac Grigorios (Gregory) Perdicaris je bio rodom iz Atene te se doselio u Južnu Karolinu i oženio za pripadnicu jedne od tamošnjih najbogatijih porodica. Godine 1846. se preselio u Trenton u New Jerseyu i osnovao plinarsko poduzeće. Sin Ion se nakon izbijanja građanskog rata formalno odrekao američkog državljanstva i preuzeo grčko kako bi izbjegao konfiskaciju porodične imovine u Južnoj Karolini od strane konfederalnih (južnjačkih) vlasti. 

Ion Perdicaris se poslije doselio u Tanger, gdje je otvorio zoološki vrt specijaliziran za rijetke ptice. Tamo je 1871. godine upoznao Ellen Varley, suprugu poznatog britanskog inženjera i izumitelja C. F. Varleya. Sa njom je započeo preljubničku vezu, koja je izazvala veliki skandal, a potom i razvod. Perdicaris se sa Ellen oženio i nastavio živjeti u Tangeru sa njihove dvoje djece. Povremeno je pisao i objavljivao knjige na temu života u Maroku.

18. maja 1904. su Perdicarosvu porodicu napali odmetnici u službi pobunjenog berberskog vođe Ahmeda al-Raisulija; Ion i njegov posinak Cromwell su oteti i uzeti za taoce. Al-Raisuli je za njihovo puštanje na slobodu od tadašnjeg marokanskog sultana Abdelaziza zatražio 70.000 američkih dolara otkupnine i kontrolu nad dvije pokrajine. Kada je vijest o otmici došla do tadašnjeg predsjednika Theodorea Roosevelta, on je, kako bi osigurao puštanje Perdicarisa kao američkog državljanina i natjerao sultana da ispuni otmičareve uvjete, naredio slanje mornaričke eskadre i malog odreda marinaca u Maroko. Taj je potez izazvao napetosti u odnosima sa Francuskom koja je pojačala vlastite trupe u Maroku, ali su Francuzi, kako bi izbjegli mogući sukob, diplomatskim putem ishodili od sultana da 21. juna ispuni al-Raisulijeve zahtjeve. Nakon toga su Perdicaris i njegov posinak pušteni. Roosevelt je cijeli incident vješto iskoristio u propagandne svrhe tokom Republikanske nacionalne konvencije i izbora koje je glatko dobio.   

Perdicaris se tokom zarobljeništva sprijateljio sa svojim otmičarem, te su njegova svjedočanstva u američkoj, a kasnije i u zapadnoj javnosti stvorio romantičnu predodžbu al-Raisulija kao plemenitog borca za slobodu. Godine 1933. je, pak, američki historičar Tyler Dennett, u svojoj biografskoj knjizi o Rooseveltovom državnom sekretaru Johna Haya otkrio da Perdicaris uopće nije bio američki državljanin, odnosno da spektakularna demonstracija sile nije imala stvarnog povoda.

Perdicarisov incident je 1975. godine iskorišten kao predložak hollywoodskog filma *[[Vjetar i lav]]*, u kome su mnogi detalji promijenjeni, pa je tako Perdicaris od 64-godišnjeg muškarca pretvoren u mladu ženu po imenu Elen Perdicari, koju je tumačila Candice Bergen.

## Vanjske veze
*Hunt, B.J. "Varley, Cromwell Fleetwood (1828–1883)" in *[[Oxford Dictionary of National Biography]]*, Oxford University Press, 2004. Accessed 23 July 2005.
Nagin (film, 1976)

**Nagin** () je indijski igrani film snimljen na hindiju u režiji Rajkumara Kohlija i prikazan početkom 1976. godine. Predstavlja svojevrsni remake francuskog triler-filma *[[La mariée était en noir|Mlada je bila u crnini]]*, ali je po žanru mješavina trilera, horora i fantastike, s obzirom da su kao zaplet također korišteni indijski mitovi o ljudima-kobrama. Naslovni lik, čiji lik tumači Reena Roy, je kobra koja preuzima ljudsko obličje te se nastoji osvetiti petorici muškaraca koji su joj ubili partnera.

*Nagin* je postigao uspjeh i od Reene Roy učinio bollywoodsku zvijezdu. U Indiji su snimljena dva remakea -  *[[Devathalara Deevinchandi]]* (1977) na telugu i *[[Neeya (film)|Neeya]]* na tamilskom jeziku.

## Cast

*Reena Roy ... Nagin (Žena-guja)
*Sunil Dutt ... Prof. Vijay
*Feroz Khan ... Raj
*Sanjay Khan ... Suraj
*Jeetendra ... Nag (Muška guja)
*Vinod Mehra ... Rajesh
*Rekha ... Sunita
*Mumtaz ... Rajkumari
*Yogita Bali ... Rita
*Kabir Bedi ... Uday
*Anil Dhawan ... Kiran
*Ranjeet ... Dobri Samaritanac
*Prema Narayan ... Žena u šumi
*Neelam Mehra ... Sheela
*Sulochana Latkar ... Rajeshova mjaka
*Premnath ... Sapera
*Jagdeep ... Hukka Bhopali Sapera Jr.
*Aruna Irani ... Dancer
*Heena Kausar ... Meena
*Roopesh Kumar ... Meenin muž
*Tun Tun ... Sobarica
*Master Bittoo ... Anu

## Izvori

## Vanjske veze
*Nagin at IMDB
Spelthorne

**Spelthorne** je distikt sa statusom borougha od 98,469 stanovnika na jugoistoku Engleske u Grofoviji Surrey.

## Geografija

Spelthorne je sa juga i zapada omeđen rijekom Temzom, a sa sjevera i istoka Greater Londononom.

Administrativni centar distikta je grad Staines-upon-Thames.

Ostali veći urbani centri su; Ashford, Shepperton i Sunbury, a na južnoj rubu leži londonski aerodrom Heathrow.

Preko distikta prolaze dva autoputa M3 i M25 ali i brojne druge londonske magistrale. Jedna od karakteristika ovog vrlo urbaniziranog stambenog distrikta je da velik dio njegove površine pod vodom.

Tu se nalazi čitav niz velikih akumulacionih jezera koje puni Temza, podignutih za snabdjevanje Londona pitkom vodom.

## Historija

Distikt je formiran nakon administrativne reforme zemlje 1. aprila 1974. ujedinjenjem dotadašnjih urbanih distrikta; Staines i Sunbury.

Sve do 1965. ta dva distrikta bila su dio Grofovije Middlesex, tad je najveći dio naselja te grofovije pripojen Greater Londonu, osim ta dva koja su pripojena Grofoviji Surrey.

## Pobratimski gradovi

* Melun, Francuska
* Grand Port, Mauricijus

## Reference

## Vanjske veze

* Spelthorne Borough Council
Staines-upon-Thames

**Staines-upon-Thames** ili samo **Staines**, kako ga stanovnici zovu i kako se zvao do 2012. je grad od 26,552 stanovnika na jugoistoku Engleske u Grofoviji Surrey.

On je administrativni centar Borougha Spelthorne.

## Geografija

Staines leži na lijevoj (sjevernoj) obali rijeke Temze, na zapadnom rubu Greater Londona. Udaljen 27 km jugozapadno od Željezničke stanice Charing Cross.

## Historija

Staines je danas stambeno predgrađe londonske metropole. 
Nastao je za rimskih vremena, na mjestu gaza preko Temze, na glavnom putu iz Londona za Jugozapadnu Englesku.

Danas je poznat po velikim akumulacionim jezerima uz Temzu, podignutim za snabdjevanje Londona pitkom vodom.

Svojevremeno je bio poznat u čitavom svijetu po linoloeumu koji se proizvodio od 1864. do 1970-ih. Na naslovnice svjetskih novina došao je 1972 kad pao avion i poginulo svih 118 putnika i članova posade.

## Reference

## Vanjske veze

* Staines, Ashford & Stanwell
Univerzitet u Salzburgu

**Univerzitet u Salzburgu** (), poznat i kao **Univerzitet Parisa Lodrona**, je jani austrijski univerzitet u Salzburgu u istoimenoj austrijskoj saveznoj zemlji Salzburg. Univerzitet je podijeljen na četiri fakulteta; katoličko-teološki, pravni, humanistički i fakultet prirodnih nauka. Univerzitet je osnovan 1622. godine i najveći je univerzitet u saveznoj zemlji. Univerzitet je zatvoren 1810. godine i na njegovom je mjestu započeo sa radom *Lyzeum*, institucija slična visokoj tehničkoj školi. 1850. *Lyzeum* je zatvoren, a u gradu su nastavila da funkcionišu četiri zaseba fakulteta, uključujući i iste godine osnovan teološki fakultet. Univerzitet je ponovo osnovan 1962. godine, a nastava na njemu je započela 1964. godine.

## Povezano
*Lista univerziteta u Austriji

## Vanjske veze
*www.uni-salzburg.at
Podunavski univerzitet u Kremsu

**Podunavski univerzitet u Kremsu** () je austrijska javna institucija koja pruža kolegije u cjeloživotnom obrazovanju za osobe koje žele nastaviti pohađati visokoškolsko obrazovanje u pojedinim periodima njihovog zrelog života, a u cilju dodatne specijalizacije i stjecanja novih vještina. Univerzitet se nalazi u Kremsu u Donjoj Austriji. Univerzitet je osnovan 1995. godine i prve ga je godine pohađalo 93 studenata i studentica koji su studirali na programima evropskih studija i novinarstva. Od 2004. i odluke parlamenta institucija ima puna univerzitetska prava kao što je imenovanje vlastitih profesora. Prosječna starost studenata je 40 godina i oni dolaze iz više od 90 zemalja. Većina studenata već ima stečenu univerzitetsku diplomu. 30% studenata dolazi iz drugih zemalja.

## Povezano
*Lista univerziteta u Austriji

## Vanjske veze
*www.donau-uni.ac.at
Tandridge (distrikt)

**Tandridge** je distikt od 86,025 stanovnika na jugoistoku Engleske.

## Geografija

Tandridge se prostire na jugoistoku Grofovije Surrey, sa sjevera graniči sa Greater Londonom, sa Kentom na istoku i sa Sussexom na jugu. Administrativni centar distikta.je grad Oxted koji leži na istoku.

Kako se  Distrikt Tandridge nalazi u neposrednoj blizini londonske metropole, odlično je povezan sa cestama i željezničkim prugama sa njom. Urbano širenje po distriktu je ograničeno nepristupačnim terenima na sjeveru i jugu. Tu se prostiru vapnenački grebeni North Downsa, po čijim padinama još uvijek ima dosta šumaa i ratarskih njiva.

## Historija

Distikt je formiran nakon administrativne reforme zemlje 1. aprila 1974. ujedinjenjem dotadašnjeg urbanog *[[kotar|Distrikta]] Caterham i Warlingham* sa ruralnim *Distriktom Godstone*.

## Reference

## Vanjske veze

* Tandridge District Council
Oxted

**Oxted**  je grad od 13,604 stanovnika na jugoistoku Engleske u Grofoviji Surrey.

On je administrativni centar Distrikta Tandridge.

## Geografija

Oxtede leži na južnom rubu londonske metropole, po padinama North Downsa.

## Historija

Sve do dolaska željeznice 1880. bio je malo selo sa kućama građenim fahverkom. Odad se naglo povećao kao stambeno predgrađe Londona oko novog centra željezničkog kolodvora.

Gotovo čitav automobilski promet prema jugu odvijao se do 1971. kroz sam historijski centar mjesta (High Street), to je prestalo nakon izgradnje kružnog londonskog autoputa M25.

## Reference

## Vanjske veze

* Oxted & Limpsfield residents
CSI: NY (sezona 9)

Deveta sezona serije ** je premijerno emitovana na kanalu CBS od 28. septembra 2012. do 22. februara 2013. godine.

## Radnja sezone
Nakon pomaka u slučaju Kristinine otmice Mek se vraća u grad sa Di Bijem Raselom koji je došao da pomogne. U međuvremenu, Flek započinje svoj ljubavni život, a Sid otkriva Džo šokantne vesti o sebi.

## Uloge
 

### Glavna postava
* Gary Sinise ... Mek Tejlor, detektiv I klase i direktor kriminalističke laboratorije u Njujorku
* Sela Ward ... Džo Denvil, detektiv I klase i pomoćnik direktora kriminalističke laboratorije u Njujorku
* Carmine Giovinazzo ... Deni Meser, detektiv III klase
* Anna Belknap ... Lindzi Monro, detektiv III klase 
* Robert Joy ... Dr. Sid Hamerbak, glavni mrtvozornik
* AJ Buckley ... Adam Ros, laboratorijski tehničar
* Hill Harper ... Šeldon Houks, mrtvozornik
* Eddie Cahil ... Don Flek, detektiv odeljenja za ubistva

### Povremena postava
* Megan Dodds ... Kristin Vitni
* Natalie Martinez ... Džejmi Lovato

### Gostujuća postava
* Ted Danson ... Di Bi Rasel

## Epizode



## Izvori i napomene
Seth and Apep

***Seth and Apep*** je 194. epizoda, odnosno 15. epizoda 9. sezone TV-serije  i crossower za serijom . Prvi put je prikazana na programu američke TV-mreže CBS 8. februara 2013. godine. Scenario za epizodu su pisali Steven Lilien i Bryan Wynbrandt, a režirao ju je Eric Laneuville. 

Radnja prikazuje kada Di Bi Rasel stiže u Novi Jork da pomogne Meku da pronađe Kristinine otmičare pre nego što bude prekasno.

## Vanjske veze
*
Linoleum

**Linoleum** je engleska sintagma (od latinskog *linum* = lan + *oleum* = ulje) to je elastični kompozitni materijal koji se koristi za oblaganje podova po stambenim i javnim zgradama.

## Proizvodnja i karakteristike
Nekad se proizvodio tako da bi se jutena tkanina impregnirala smjesom biljnih sušivih ulja, koja su imala nezasićene masne kiseline, naročito linolnu i linoleinsku kiselinu, pa se po njima i zvao linoleum. Uz njih dodavao se i firnis, kolofonij, razna punila i boje.

Linoleum se na početku proizvodio vrlo sporo, tako da se tanki sloj lanenog ulja ostavljao da ishlapi i oksidira. Oksidacija se odvijala uglavnom na površini, pa se dodavao novi sloj ulja, da bi se nakon jednog tjedna dobila potrebna debljina, zatim se to oksidirano ulje mješalo sa prirodnim smolom, plutom i drugim punilima.

Taj postupak na kraju je zamijenjen bržom metodom u kom se laneno ulje oksidira u velikim cilindričnim kotlovima u kojim se ulje miješalo na višim temperaturama. Oksidacija se nastavljala sve dok ulje bilo tečno; zatim se miješalo sa smolom u grijanim kotlovima, nakraju se ta smjesa sušila na vrućem zraku. Tako se dobijao plastični materijal visokog viskoziteta koji se mješao sa drvenim brašnom, kredom, vezivima, punilima i pigmentima. Nakon tog se kalandrirao između dvaju zagrijanih valjaka i ljepio na podlogu od platna premazanu asfaltom. Nakon tog se grijao tjednima da otvrdne.

Danas se proizvodnja linoleuma bazira uglavnom na polimernim materijalima, naročito na omekšanom poli(vinil-kloridu) (PVC), sa (ili bez) tkanina ili vlakana, a obrađuje se kalandriranjem između dvaju zagrijanih valjaka ili ekstruzijom. Izvlačenjem nastaju trake debljine do 5 mm, koje se režu u odgovarajuće profile. Sastav linoleuma varira, što ovisi o krajnjoj namjeni, pa može sadržavati 30 do 65% PVC-a, 10 do 20% omekšivača, 15 do 50% punila; drvenog i (ili) pluteneg brašna, talka, azbesta, kalcijum karbonata i dodataka (pigmenti, stabilizatori.

Linoleum je dobar izolator zvuka i topline, vrlo je elastičan, ali i dovoljno krut pa se relativno teško oštećuje, ali ne podnosi visoke temperature, vlagu i neke kiseline.

## Linorez
Linoleum su iskroristili umjetnici grafičari kao podlogu na kojoj se daju rezbariti crteži, koji se nakon tog mogu (do izvjesnog broja) umnažati. Takva grafička tehnika zove se linorez.

## Reference

## Vanjske veze

* ''Linoleum''
36 China Town

***36 China Town*** je indijska kriminalistička filmska komedija snimljena na hindiju 2006. u režiji Abbasa i Mustana Burmawalle. Predstavlja adaptaciju italijanske crno-bijele komedije *[[Crimen (film)|Crimen]]* iz 1960. godine. Protagonisti su grupa slučajnih namjernika koja se sticajem okolnosti našla pod istragom ubistva bogate vlasnice kazina, te je svatko od njih osumnjičen. Radnja prikazuje kako njihovi napori da dokažu nedužnost rezultiraju samo time da sebi i drugima stvaraju još veće probleme.

## Uloge
*Akshaye Khanna ... Glavni inspektor Karan
* Shahid Kapoor ... Raj Malhotra
* Kareena Kapoor ... Priya
* Upen Patel ... Rocky
* Paresh Rawal ... Natwar
* Payal Rohatgi ... Gracy
* Johny Lever ... KK
* Tanaaz Currim ... Ruby
*Dinyar Contractor ... Mr. Lobow
*Roshan Tirandaaz ... Mrs. Lobow
*Raj Zutshi ... Pijanica
*Vivek Vaswani ... Mr. Dixit Lawyer
*Vivek Shauq ... Inspector Ravi

;Cameo
* Isha Koppikar ... Sonia Chang
* Priyanka Chopra (specijalni nastup) ... Seema (Karanova supruga)
* Tanushree Dutta specijalni nastup u pjesmi 'Jab Kabhie'
* Sambhavna Seth ... Simran (Rockyjeva djevojka)
* Preeti Puri ... Rosy
* Nassar Abdullah ... Rajov otac
* Dajianja Kapoor ... Policajac

## Izvori

## Vanjske veze
*
La Cage aux rossignols

***La Cage aux rossignols*** () je francuski crno-bijeli igrani film snimljen 1945. godine u režiju Jeana Drévillea. Po žanru je mješavina socijalno angažirane drame i mjuzikla, a inspiraciju za scenario su pružili stvarni događaji u Francuskoj 1930-ih, vezani uz popravni dom Ker Gaot. Film je okvirno strukturiran kao priča u priči, odnosno počinje kada književnik (koga tumači Noël-Noël), nakon bezuspješnih pokušaja da izdavačima proda roman, umjesto toga napiše knjigu o tome kako u jednom popravnom domu idealistički nastavnik problematičnu djecu i adolescente nastoji, usprkos skeptičnog direktora, izvesti na pravi put tako što ih upiše u zbor.

*La Cage aux rossignols* se originalno počeo snimati 1944. godine za vrijeme njemačke okupacije, ali je snimanje prekinuto zbog savezničkog iskrcavanja te dovršeno tek nakon oslobođenja. Film, u kome je nastupio znameniti francuski dječji zbor Manécanterie des Petits Chanteurs à la croix de bois, je postao drugi najgledaniji film u Francuskoj 1945. godine, a imao je zapažen uspjeh i u inozemstvu te, između ostalog, bio nominiran za Oscara za najbolji sinopsis.

Godine 2004. je snimljen remake pod naslovom *[[Les Choristes]]*.

## Uloge

*Noël-Noël ... Clément Mathieu
*Micheline Francey ... Micheline
*Georges Biscot ... Raymond
*René Génin ... Le père Maxence
*René Blancard ... Monsieur Rachin
*Marguerite Ducouret ... La mère de Micheline
*Marcelle Praince ... La présidente
*Marthe Mellot ... Marie
*Georges Paulais ... Monsieur Langlois
*André Nicolle ... Monsieur de la Frade
*Richard Francoeur ... Monsieur de Mézères
*Jean Morel ... Le directeur
*Roger Vincent ... L'académicien
*Michel François ... Lequerec
*Roger Krebs ... Laugier

## Reference

## Vanjske veze
*
* 
* ''La Cage aux rossignols'' sur Unifrance
Surrey (razvrstavanje)

**Surrey** se može odnositi na;
* Surrey, grofoviju na jugoistoku Engleske

**[[Australija]]**;
* Surrey Hills, Victoria

**[[Kanada]]**;
* Surrey, British Columbia

**[[Jamajka]]**;
* Surrey, Jamajka

**[[SAD|Sjedinjene Američke Države]]**;
* Surrey, North Dakota
* Surrey Township, Michigan
Surry (razvrstavanje)

**Surry** se može odnositi na;

**[[SAD|Sjedinjene Američke Države]]**;
* Surry, Maine
* Surry, New Hampshire
* Surry, Virginia
* Surry County, North Carolina
* Surry County, Virginia

**[[Australija]]**;
* Surry Hills, New South Wales
The Man Who Would Be King

***The Man Who Would Be King*** () je američko-britanski pustolovni film snimljen 1975. godine u režiji Johna Hustona. Predstavlja adaptaciju istoimene priče Rudayarda Kiplinga. Radnja započinje 1885. godine u Britanskoj Indiji kada Kipling (čiji lik tumači Christopher Plummer) kao novinar od svog poznanika, bivšeg vojnika Peachyja Carnahana (čiji lik tumači Michael Caine) sluša priču o tome kako su on i njegov drug Daniel Dravot (koga tumači Sean Connery) napustili vojsku i odlučili potražiti bogatstvo i sreću u zabačenim dijelovima Centralne Azije te došli u Kafiristan, izoliranu planinsku oblast istočnog Afganistana gdje ih je, vidjevši neobičnu odjeću i neobično "magično" oružje kao što su puške, lokalno stanovništvo "prepoznalo" kao božanstva, a Dravota kao svog drevnog vladara Aleksandra Velikog.

Huston je bio veliki poklonik Kiplingove priče, te ju je pokušavao ekranizirati decenijama; ostvarenje tih planova su priječili financijski i drugi problemi, ali najviše to što je smatrao da jedino najveće hollywoodske zvijezde mogu dostojno tumačiti likove Carnehana i Dravota. 1950-ih su to trebali biti Humphrey Bogart i Clarke Gable (koji su preminuli prije nego što je Huston uspio pokrenuti film), 1960-ih Kirk Douglas i Burt Lancaster, a 1970-ih Robert Redford i Paul Newman. Na kraju je Newman Hustonu predložio da bi najbolje bilo da te likove tumače britanski glumci, pa ga Huston poslušao te odabrao Cainea i Conneryja, koji su tada uživali vrhunac popularnosti. Samo snimanje, koje se odvijalo u londonskim studijima Pinewood te lokacijama u Francuskoj i Maroku su obilježili problemi vezani uz Hustonovo zdravstveno stanje, te kaotične odluke vezane uz casting - pa je tako manekenka Tessa Dahl, prethodno angažirana za ulogu kafiristanske princeze Roxanne, na samom setu izennada zamijenjena Caineovom suprugom Shakirom Caine.

Iako je *The Man Who Would Be King* među kritičarima imao poklonike, među kojima se svojim oduševljenjem posebno istakao Roger Ebert, dio je smatrao da je previše razvučen, te da ga je dodatno upropsatio Caine sa svojim "preglumljivanjem". Komercijalni rezultati su, pak, predstavljali veliko razočaranje.

## Uloge
* Sean Connery ... Daniel Dravot
* Michael Caine ... Peachy Carnehan
* Christopher Plummer ... Rudyard Kipling
* Saeed Jaffrey ... Billy Fish
* Doghmi Larbi ... Ootah
* Jack May ... Komesar distrikta
* Karroom Ben Bouih ... Kafu Selim
* Mohammad Shamsi ... Babu
* Albert Moses ... Ghulam
* Paul Antrim ... Mulvaney
* Graham Acres ... Oficir
* The Blue Dancers of Goulamine ... Plesači
* Shakira Caine ... Roxanne

## Reference

## Vanjske veze
* 
* 
* 
* 
* 
* The Man Who Would Be King&nbsp;– starpulse.com
Operation Duryodhana (film)

***Operation Duryodhana*** () je indijski igrani film snimljen na telugu jeziku 2007. godine u režiji Posanija Krishne Muralija. Radnja je inspirirana stvarnim događajima, odnosno istoimenom policijskom akcijom u kojoj je 2005. godine 11 članova indijskog Parlamenta uhvaćeno, a potom uhapšeno i osuđeno za korupciju i druge malverzacije. Protagonist, čiji lik tumači Meka Srikanth, je policajac kome su ubijeni žena i kći nakon što se svojim inistiranjem na poštovanju zakona zamjerio lokalnim političarima. Radnja prikazuje kako mijenja identitet te se ubacuje u redove korumpiranih političara kako bi ih raskrinkao i priveo pravdi.

Godine 2009. je snimljen remake na tamilskom jeziku pod naslovom *[[Thee (film, 2009)|Thee]]*. Godine 2013. je snimljen nastavak pod naslovom *Operation Duryodhana 2*.

## Cast
* Srikanth ... Mahesh/ Bagavanthudu
* Krishna Bhagavan
* Brahmanandam
* Chalapathi Rao ... Predsjednik stranke
* Kalyani ... Maheshova supruga
* Mumaith Khan ... Stranački sekretar
* Venu Madhav
* Narra Venkateswara Rao
* Motkupalli Narasimhulu ... gostujuća uloga
* Dharmavarapu Subramanyam
* Gehana Vasisth specijalni nastup u pjesmi 
* Aparna
* M.S Narayana

## Izvori

## Vanjske veze
* ''Operation Duryodhana'' at the Internet Movie Database
Colchester (borough)

**Colchester** je distikt i borough od 183,939 stanovnika na istoku Engleske.

## Geografija

Colchester se prostire na sjeveroistoku Grofovije Essex, od doline Dedham na sjeveru, koja graniči sa Suffolkom, do otoka Mersea na jugu u estuariju rijeke Colne.

Administrativni centar distikta.je grad Colchester po kom je distrikt dobio ime.

## Historija

Historija borougha usko je povezana sa gradom Colchester, koji je jedan od najstarijih gradova u Engleskoj.

Distikt je formiran nakon administrativne reforme zemlje 1. aprila 1974. ujedinjenjem dotadašnjeg *[[Borough]]a Colchester* sa urbanim distriktima *West Mersea* i *Wivenhoe* uz ruralni Distrikt *Lexden and Winstree*.

Slikar John Constable naslikao je dosta svojih veduta u dolini Dedham gledajući rijeku Stour.

Nekad je Colchester bio poznat po tekstilnoj industriji, koja je propala. I danas ima nešto pogona elektroindustrije i mašinogradnje industrije koji proizvode visoko tehnološku opremu i mašine i dosta štamparija.

Danas se privreda distikta sve više bazira na sektoru usluga i turizmu.

U gradu Colchester djeluje Univerzitet Essex, osnovan 1961.

## Reference

## Vanjske veze

* Colchester Borough Council
Thee (film, 2009)

***Thee*** () je indijski igrani film snimljen na tamilskom jeziku 2009. godine u režiji G. Kiche. Po žanru je kombinacija drame i trilera, a predstavlja remake filma *[[Operation Durodhyana (film)|Operation Durodhyana]]* snimljenog na telugu jeziku. Protagonist, koga tumači Sundar C., je policajac koji zbog sukoba sa korumpiranim političarima izgubi porodicu, te preuzima novi identitet kako bi ih raskrinkao djelujući iznutra.

## Uloge
* Sundar C. .... as ACP Sarathy/MLA Saami
* Namitha ..... as Ruchi Devi
* Ragini.... as Ganga
* Manoj K. Jayan.... as ACP
* Sayaji Shinde.... as Rajapandiyan
* G. M. Kumar.... as J.P.
* Thalaivasal Vijay... as Rathnam
* Madhan Bob
* Ponnambalam.... as Saleem
* Vaiyapuri

## Reference

## Vanjske veze
* Thee - Tamil Movie at Nanbargal.Com